text.text: موقع واب يعبر على أفكار وعقيدة ومشروع الحركة القومية التونسية
text.text_idx: #000000
text.text: تقرير مشروع الإستيطان الأجصي و إزالة تونس من الوجودحملة توانسا صد الإستيطان الأجصي بتونس
text.text_idx: #000004
text.text: الرئيسيةسياسةإلى الثورة الثانية إلى الدولة القومية التونسية (7)
text.text_idx: #000006
text.text: إلى الثورة الثانية إلى الدولة القومية التونسية (7)
text.text_idx: #000007
text.text: الأمة التونسية: مجلة الحركة القومية التونسية.
text.text_idx: #000009
text.text: كانت الثورة التونسية فورة #عاطفية حضرت فيها :العواطف والمطالب و الامنيات و غاب عليها المشروع او البديل للنظام القديم، و لذا فانها ضاعت تماما في الخزعبلات العقايدية ( دينية وفلسفية و سياسية ) و وصلت لدرجة : الحنين للعهد السابق .
text.text_idx: #000010
text.text: – وجود الدولة التونسية هو وجود مؤقت حتى لين تتوجد الدولة العربية الي تلم كل الناطقين بالعربية او على الاقل : دولة المغرب العربي الكبير الي تلم :تونس ولبيا ودزاير والمغرب و موريطانيا .– ينقسم العالم الى :غرب و عرب او مسلمين و كفار .– قبل الاستعمار الفرانساوي تونس كانت مجرد ايالة عثمانية تابعة تماما للباب العالي .– الغرب : اوروبا الغربية و امريكا مستحيل يخلونا نتقدمو في اي مجال او نستقلو عليهم .
text.text_idx: #000015
text.text: – في اي صراع نخوضوه لاجل استقلال قرارنا او الدفاع على مصالحنا تجاه دولة اوروبية فانو الغرب بكلو بش يتوحد ضدنا.– السياحة هي اهم نشاط اقتصادي في تونس و من غيرها ممكن نموتو بالشر– ما انجموش نعيشو من غير ديون– السلوك المتحضر لسكان العالم المتقدم هو سلوك غريزي عندهم تولدو بيه من اول الدنيا.
text.text_idx: #000016
text.text: – تونس بلاد عربية تشابه تماما بلدان الشرق الاوسط في كل شي : تاريخ ومجتمع وسياسة وثقافة ودين ... و اي اختلاف راهو تفصيلي و بسيط، لذا فانو اي قاعدة مستخلصة من بلدان الشرق الاوسط العربي تنطبق وجوبا على تونس :دولة و شعبا.– تونس هي ملتقى حضارات شرقية و غربية هويتها هي الخليط الشعبي الحضاري بنسب مختلفة بدون ذات واعية، انها مجرد ارض مرور و استقرار حضاري للغزاة.– التاريخ التونسي هو سلسلة غزوات اجنبية وين السكان المحليين هوما فرايجية يبدلو : لوغتهم ودينهم و كل ثقافتهم بتغير المحتل.
text.text_idx: #000017
text.text: – الشعب يقاد كيف الحصان : مالازمش نكونو صادقين مع الشعب .– البرنامج السياسي هو مجموعة وعود ترضي الجماهير بغض النظر على انسجامها او امكانية تحقيقها ==> الغوغائية.
text.text_idx: #000018
text.text: ___ ب . المشروع السياسي السائد :
text.text_idx: #000021
text.text: – تشغيل اكثر عدد ممكن من الناس في جهاز الدولة .– تبني اكثر ما يمكن من مظاهر الحداثة او التشبه بالسلوكات الغربية و أحيانا الشرقية في : قوانين ومؤسسات وخطاب .– أولويات تونس في الخارج : تحصيل القروض و المساعدات وجلب الاستثمارات والتقارب مع البلدان العربية.
text.text_idx: #000026
text.text: ___ أ. الثورة على الفكر السائد :
text.text_idx: #000028
text.text: كيما قلنا الثورة هي هدان نظام بالغاء مجموعة من قواعدو. و قلنا انو عندها اسباب تركز في انو النظام ياقف قدام رغبات او ارادة افراد ومجموعات ينتميو لمجال تطبيقو : فيثورو عليه بهدف الغاؤو لأنو يتناقض مع الي يحبوه ويرغبو فيه ويؤمنو بيه او يحبو تحقيقه .
text.text_idx: #000029
text.text: نحنا نؤمنو بالقوة وبالقدرة على التغيير و بأنو المجال ديما مفتوح لتاريخ جديد و انو المستقبل فيه امكانيات لانهائية و انو الحياة هي تقدم مستمر في سلم القوة والحرية والمعرفة .
text.text_idx: #000032
text.text: نحنا نؤمنو انو مهمة الانسان هي انو يسود في الكون و يوسع مجال سيطرتو و انو الأمة كمؤسسة انسانية كجسم انساني لازمها تمشي في ثنية :الحرية والقوة و السلطة و التوسع الدائم .
text.text_idx: #000033
text.text: نحنا نؤمنو بأنو التاريخ : مغامرة كبرى و انو فيه مجال عملاق للفعل و انو الكاينات الضعيفة والعاجزة والمتخاذلة والمستسلمة والخايفة والمترددة و الراكشة تستحق الموت او الاستعباد.
text.text_idx: #000034
text.text: نحنا نؤمنو كبشر و كتوانسة بأنو من حقنا و من واجبنا انا نتقدمو : علميا وتقنيا واقتصاديا وعسكريا و سياسيا.و انو من حقنا و من واجبنا تحقيق ذاتنا وتحقيق إرادتنا وخوض مغامرتنا التاريخية و اجتياز الحواجز وتحدي العراقيل ومواجهة الصعاب و قهر المستحيل، ايه نعم نحنا نؤمنو انو المستحيل ليس تونسيا.
text.text_idx: #000035
text.text: نحنا نؤمنو انو تونس هي #أمة يعني عندها ذات سياسية و ذات اجتماعية، لذا فإنو من حقها و من واجبها انها تكون قوية على كل الاصعدة و جميع المستويات .
text.text_idx: #000037
text.text: نحنا نؤمنو بالحرية والاستقلال والسيادة والكرامة .
text.text_idx: #000038
text.text: نحنا نؤمنو انو الطموح العظيم هو محرك الحياة و انو الأمة و الانسان التونسي يحتاجو طموحات عظيمة باش يتقدمو وباش يجاهدو وباش يخدمو و باش يضحو و باش يبدعو تجربتهم الحيوية والتاريخية و الوجودية . نحنا نؤمنو انو تونس لازم تشق ثنيتها في وسط كل الصعاب والأخطار والتحديات والموانع و العراقيل .
text.text_idx: #000039
text.text: نحنا نؤمنو انو تونس تنجم تصوغ قدرها حسب رؤيتها الخاصة و تحل بذلك باب جديد للتاريخ الانساني .
text.text_idx: #000040
text.text: نحنا نؤمنو انو تونس عندها واجب تاريخي انها تثبت وجودها الحي و وجودها الحر و وجودها الحقيقي ككيان سياسي واقتصادي واجتماعي و ثقافي فاعل في العالم و مؤثر في التاريخ ايجابيا .
text.text_idx: #000041
text.text: نحنا نؤمنو بتونس العظيمة و نمنو بحقها في المجد التاريخي بأفعالها الخاصة النابعة من ارادتها.
text.text_idx: #000042
text.text: ايماننا بأن تونس هي بحد ذاتها هوية و بأنها أمة مكتملة الشروط و انو جاها الوقت باش تعبر على روحها كذات سياسية مستقلة و انها تعمل على روحها و تنهض بذاتها .
text.text_idx: #000045
text.text: نحنا نثورو على الفكر السايد و مشروعو السياسي لأنهم مجرد حالة ركود لافيه حياة ولمغامرة ولا تجديد ولا ابتكار و لا شي،هو فقط روتين تاريخي يقتل :الفكر و المعنويات و ينشر :الخمول في الأمة .
text.text_idx: #000050
text.text: ___ ب. الثورة على أفكار النخبة التونسية :
text.text_idx: #000052
text.text: نخبنا السياسية و الثقافية انتجولنا فكر سايد يرى :قوة و عظمة الامم كاينة في المساحة وعدد السكان و الثروات الباطنية و ما يراش ابدا حجم العمل الحقيقي و التضحيات الي تعملو و تقدمو على مدى القرون و ما يراش قيمة الفكر الايجابي و التقدمي الي تزرع في الامم اذيكا و كان اساس نهضتها .
text.text_idx: #000054
text.text: نخبنا ماتراش انو العالم الحقيقي هو مجال تنافس اممي مافيهش حب طبيعي ( لليهود) و كره طبيعي ( للعرب و المسلمين) .
text.text_idx: #000056
text.text: نخبنا ماتراش تاريخ العالم بكلو في تطورو: كخط عام فيه امتداد والتوائات وانقطاعات ظرفية و من بعدها يعاود ياخو اتجاهو في ثنية التقدم و سيادة الانسان على الكون . للأسف، نخبنا تراه فترات تاريخية ما عندهاش علاقات ببعضها كينها مصادفات تاريخية .
text.text_idx: #000058
text.text: و وقت الي أحنا نراو انو مرجعنا هو الحياة والحرية والتقدم العلمي والتقني والاقتصادي والعسكري و السياسي، ونراو انو مرجعنا الوحيد في الفعل التاريخي مهما كان نوعو هو: إرادة القوة و تحقيق الذات في التاريخ و هذا نابع من مهمة الانسان الحقيقية الي هي السيادة على الكون .الفكر السائد يرى انو الأصالة هي المحافظة على: قيم وعادات واعتقادات و اسلوب حياة الجدود، يعني العيش في الماضي و اذا طورناها نزيدوها شوية مظاهر خارجية لحياة حديثة فيها لبسة واجهزة وتقنيات... اما لازم في العمق نقعدو عنا نفس : الايمان بأهداف الحياة كيما اعتقدوها جدودنا ونفس القيم ونفس العادات و التقاليد..
text.text_idx: #000064
text.text: 3. القومي التونسي الى الفكر السياسي الثوري : الفكر التقدمي
text.text_idx: #000081
text.text: 4. الى المشروع السياسي الثوري :الدولة القومية التونسية:
text.text_idx: #000087
text.text: 1. تحريرها من كل مكبلات التقدم :سياسيا واقتصاديا واجتماعيا ودينيا وثقافيا و رياضيا ...2. دفع الانسان التونسي للمغامرة التاريخية و اكتشاف مواهبو الانسانية الحية .3. تعبئة الطاقات والموارد و الكفائات التونسية لتحسين كل ظروف الحياة الاقتصادية والتعليمية.4. تقويتها عسكريا باش تنجم تدافع على روحها و تواجه كل التهديدات البرانية.
text.text_idx: #000089
text.text: ==> هذا المشروع هو المشروع القومي التونسي .لتحقيق هذا المشروع يلزم نظام وقيادة وادارة و سياسة عامة للامة يعني يلزم دولة، الدولة القومية التونسية :
text.text_idx: #000090
text.text: 1. دولة ينص قانونها الاساسي :دستورها على انو تونس هي امة .2. دولة تتعمل كل قوانيها على اساس : المصلحة التونسية : سياسيا واداريا و اقتصاديا و اجتماعيا وفنيا وعلميا و رياضيا .3. دولة يكون واجبها : الدفاع على المصالح التونسية .4. دولة يكون واجبها دفع :التونسي للعمل والبذل والجهد والتقدم و المغامرة .5. دولة يكون واجبها دفع كل الطاقات الانتاجية للعمل و تحقيق اقصى مردودية6. دولة يكون من واجبها التقدم بتونس في طريق القوةهذي هي الدولة القومية التونسية و هذي هي الثورة الحقيقية :الثورة الضرورية للحياة والتقدم و العظمة.
text.text_idx: #000091
text.text: هذه وحدة من سلسلة تحليل الثورة التونسية،لقرائة السلسلة كاملة > من الثورة العفوية إلى الثورة الفكرية (PDF)
text.text_idx: #000092
text.text: القصف الإسرائيلي لحمام الشط، يعري حقيقة الضعف التونسي
text.text_idx: #000094
text.text: جميع الحقوق محفوضة لمجلة القومية التونسية 2021 Cream Magazine by Themebeez
text.text_idx: #000102